# ลีวียู ดรักเนอา
ลีวียู นีกอลาเอ ดรักเนอา (, , เกิด 28 ตุลาคม 1962) เป็นวิศวกรและอดีตนักการเมืองชาวโรมาเนีย เริ่มต้นอาชีพในสายการเมืองจากพรรคประชาธิปไตย (เปเด) ต่อมาได้เข้าร่วมกับพรรคประชาธิปไตยสังคม (เปเอสเด) ที่ซึ่งต่อมาเขากลายมาเป็นผู้นำของพรรค หลังดำรงตำแหน่งเป็นรัฐมนตรีหลายตำแหน่ง เขาลาออกจากคณะรัฐมนตรีในเดือนพฤษภาคม 2015 หลังถูกตัดสินมีความผิดเกี่ยวข้องกับการโกงการเลือกตั้ง ทำให้เขาถูกห้ามลงเลือกตั้งและพักงานการเมืองนานสองปี จนถึงเดือนเมษายน 2016

ในเดือนธันวาคม 2016 หลังการเลือกตั้งสภานิติบัญญัติในปีนั้น เขากลายมาเป็นประธานสภาผู้แทนราษฎรของโรมาเนีย กระทั่งในปี 2019 เขาถูกส่งตัวเข้าเรือนจำนานสามปีครึ่งด้วยความผิดฐานจัดการจ่ายเงินให้กับสมาชิกพรรคสองคนที่ถูกจ้างงานปลอมภายใต้การจ่ายเงินโดยรัฐ กระนั้นในเดือนกรกฎาคม 2021 โทษจำคุกของเขาถูกยกเลิก และทำให้เขาสิ้นสุดการรับผิด 1 ปี 4 เดือน เร็วกว่ากำหนด

หน้าที่การงาน
ผู้นำพรรคประชาธิปไตยสังคม

ในเดือนกรกฎาคม 2015 หัลงผู้นำคนเดิมของพรรคประชาธิปไตยสังคม (เปเอสเด) ลาออกจากตำแหน่ง ดรักเนอาได้ลงสมัครเลือกตั้งเป็นหัวหน้าชั่วคราวของพรรค เขาสามารถเอาชนะรอวานา ปลุมบ์ ด้วยคะแนนเสียง 65-18 Mădălina Mihalache, "Liviu Dragnea, şef la PSD cu binecuvântarea lui Ion Iliescu" ("Liviu Dragnea, PSD Head with Ion Iliescu's Blessing"), Adevărul, 22 July 2015; accessed July 23, 2015 ในเดือนตุลาคม เขาเป็นผู้ลงสมัครคนเดียวของพรรคสำหรับตำแหน่งหัวหน้าพรรคตามวาระ ในการลงคะแนนเสียงของสมาชิกพรรค เขาได้รับคะแนนเสียง 97% Ștefan Pană, "Liviu Dragnea, ales preşedinte al PSD cu 97% din voturile membrilor de partid" ("Liviu Dragnea, Elected PSD President with 97% of Party Members' Votes"), Mediafax, 12 October 2015; accessed October 12, 2015

ในการเลือกตั้งรัฐสภาเดือนธันวาคม 2016 ดรักเนอายังคงนั่งเก้าอี้สมาชิกสภาผู้แทนราษฎร ขณะที่นำพรรคเปเอสเดสู่ชัยชนะในการเลือกตั้งครั้งนี้ "Profil de parlamentar: Liviu Dragnea, deputat PSD Teleorman" ("MP Profile: Liviu Dragnea, PSD Deputy for Teleorman") , Agerpres, 18 December 2016; accessed December 19, 2016 Roxana Petre, "Liviu Dragnea, după primele rezultate la alegerile parlamentare" ("Liviu Dragnea, after the First Results of the Parliamentary Elections") , România Liberă, 12 December 2016; accessed December 19, 2016 จากนั้นเขาจึงได้รับเลือกตั้งเป็นประธานสภา Cătălina Mănoiu, Mădălina Dârvaru, "Camera Deputaţilor şi-a ales conducerea" ("Chamber of Deputies Elects Its Leadership"), Mediafax, 21 December 2016; accessed December 21, 2016

ผ่านความพยายามของเอลเลียต บรอยดี ดรักเนอาและนักการเมืองโรมาเนียอีกคน ได้เข้าพบดอนัลด์ ทรัมป์ ประธานาธิบดีสหรัฐ ที่โรงแรมนานาชาติทรัมป์ในวอชิงตัน ดี.ซี. ในระหว่างสัปดาห์การสาบานตนเข้ารับตำแหน่งประธานาธิบดีของทรัมป์ในเดือนมกราคม 2017 ดรักเนอาประสงค์ให้ความสัมพันธ์ระหว่างประเทศของโรมาเนียกับสหรัฐแน่นแฟ้นขึ้น เขายังได้โพสต์บนเฟซบุ๊กของตนเองอ้างว่าประธานาธิบดีทรัมป์ได้กล่าวว่า "เราจะทำให้มันเกิดขึ้นจริง! โรมาเนียนี้สำคัญสำหรับพวกเรา!" ในขณะที่บรอยดีพยายามจะสร้างความสัมพันธ์ระหว่างเซอร์ซีนัส (Circinus) บริษัทรักษาความปลอดภัยของเขาที่มีสำนักงานใหญ่ในรัฐเวอร์จิเนีย กับรัฐบาลโรมาเนีย

กรณีโกงการเลือกตั้ง
ในเดือนพฤษภาคม 2015 เขาถูกตัดสินมีความผิดฐานโกงการเลือกตั้งในระหว่างการลงคะแนนมติไม่ไว้วางใจประธานาธิบดี ปี 2012 และได้รับโทษพักงานการเมืองนานหนึ่งปี ทำให้เขาต้องลงจากตำแหน่งรัฐมนตรีการปกครองและการพัฒนาส่วนภูมิภาค Cristian Andrei, "Liviu Dragnea a demisionat" ("Liviu Dragnea Resigns"), Gândul, 15 May 2015; accessed May 19, 2015 ในเดือนเมษายน 2016 ศาลสูงพิพากษาความผิดสุดท้ายในกรณีนี้ให้ดรักเนอารับโทษนานสองปี Petriana Condruț, Andreea Traicu, "Liviu Dragnea, condamnat la doi ani de închisoare cu suspendare în dosarul Referendumului" ("Liviu Dragnea, Sentenced to Two Years' Suspended Imprisonment in Referendum Case"), Mediafax, 22 April 2016; accessed April 22, 2016

กรณีฉ้อโกงทุนสหภาพยุโรป
ในเดือนพฤศจิกายน 2017 หน่วยอำนวยการต่อต้านการทุจริตแห่งชาติ (เดเนอา) เปิดโปงกรณีฉ้อโกงของดรักเนอาเป็นครั้งที่สาม ในครั้งนี้ได้รับข้อมูลที่รวบรวมโดยสำนักงานต่อต้านการทุจริตยุโรป ในกรณีฉ้อโกงนี้กล่าวโทษว่าดรักเนอาเป็นหนึ่งในกลุ่มอาชญากรที่ตั้งขึ้นในปี 2001 ที่มีส่วนในการโยกย้ายเงินทุนมูลค่า 20 ล้านยูโร จากสหภาพยุโรป ไปใช้ในทางมิชอบ Ionel Stoica, "Liderul partidului de guvernământ din România, pus sub acuzare pentru fraudă" ("Leader of Romania's Governing Party Accused of Fraud"), Adevărul, 13 November 2017; accessed November 15, 2017

ในเดือนมีนาคม 2018 ไรส์โปรเจกต์และโฟลยาจีเซาเปาลูได้เปิดเผยว่าดรักเนอาจะถูกสอบสวนในประเทศบราซิลจากกรณีการฟอกเงิน ข้อมูลจากการ์ลุส วักเนร์ บาร์บอซา กีมาไรส์ อัยการแห่งรัฐ ระบุว่า ดรักเนอาได้ใช้ intertwines ที่ชื่อ "oranges" สำหรับฟอกเงินและซื้ออสังหาริมทรัพย์บนชายหาดกุงบูกู ห่างจากโฟร์ตาเลซา เมืองหลวงของรัฐเซอารา ไป 30 กิโลเมตร ส่วยดรักเนอาออกมาปฏิเสธว่าข้อมูลจากการสืบสวนสอบสวนของบราซิลนั้นไม่เป็นความจริง

กรณียุยงปลุกปั่นให้ใช้อำนาจรัฐในทางที่ผิด
ในเดือนธันวาคม 2016 ดรักเนอาและอดีตภรรยาถูกฟ้องร้องดำเนินคดีฐานใช้อำนาจรัฐในทางที่ผิด (abuse of public office) และปลอมแปลง (forgery) ขณะดำรงตำแหน่งเป็นประธานสภาเทศมณฑลเตเลออร์มัน (Teleorman County Council) Andreea Traicu, "Instanţa supremă a decis să înceapă judecata în dosarul lui Liviu Dragnea" ("High Court Decides to Begin Case against Liviu Dragnea"), Mediafax, 9 December 2016; accessed January 24, 2017

ดรักเนอาถูกพิพากษามีความผิดในวันที่ 21 มิถุนายน 2018 โดยศาลสูง ด้วยความผิดฐานยุยงปลุกปั่นให้มีการใช้อำนาจรัฐในทางที่ผิด (incitement to abuse of office) ขณะดำรงตำแหน่งประธานสภาเทศมณฑลเตเลออร์มัน และถูกตัดสินจำคุก 3 ปี 6 เดือน ในวันที่ 27 พฤษภาคม 2019 ดรักเนอาถูกคุมขังในเรือนจำราฮอวา (Rahova Prison)

ในวันที่ 15 กรกฎาคม 2021 หรือ 2 ปี 2 เดือนให้หลัง ศาลแขวงจูร์จู รับคำร้องของดรักเนอาให้มีการปล่อยตัวชั่วคราว ทำให้เขาสิ้นสุดโทษจำคุก 1 ปี 4 เดือนก่อนกำหนด ก่อนนี้ เขายังได้ฟ้องร้องเรือนจำราฮอวาว่าได้ละเมิดสิทธิของเขาหลายประการตลอดช่วงที่ถูกคุมขัง โดยเฉพาะสิทธิในการไปทำงาน (ได้รับการยกเว้นทันทีโดยผู้นำของเรือนจำหลังเขาสัมภาษณ์ออนไลน์กับช่องโทรทัศน์ Realitatea Plus) และสิทธิในการเข้าถึงบริการสุขภาพ